iPhone 6 displeyi necha pikselli bo‘lishi aniqlandi

Kuzda chiqishi kutilayotgan yangi Apple iOS 8 operatsion tizimidagi yashirin fayllardan iPhone 6 displeyi necha pikselli bo‘lishi aniqlandi. Bu haqda Phonearena.com sayti ma’lumotiga asoslanib “Parol” nashri xabar berdi.

iPhone 6 smartfonining 4,7 hamda 5,5 dyuym displeyli har ikki turi ham 828×1472 pikselli bo‘ladi. iPhone 5s displeyi esa 640×1136 pikselli bo‘lgan va uning piksel zichligi bir dyuymga 326 pikselni tashkil etgan.
Agar iPhone 6 displeyi 828×1472 pikselli bo‘lsa, u holda 4,7 dyuym displeyli smartfon piksel zichligi bir dyuymiga 359 pikselni, 5,5 dyuym displeyli planshetofonniki esa bir dyuymiga 307 pikselni tashkil etadi.
Taqqoslash uchun, LG G3 smartfonining displeyi 1440×2560 pikselli va uning piksel zichligi bir dyuymiga 538 piksel bo‘lsa, HTC One (M8) smartfonida esa bu ko‘rsatkich bir dyuymiga 441 pikselni tashkil etadi.
iPhone 6 smartfonidagi ushbu piksel ko‘rsatkichlari rasman tasdiqlanmagan. Yangi Apple smartfoni haqidagi barcha ma’lumotlar 9-sentabr kuni e’lon qilinishi kutamiz, hozircha :)